
98 DR 31.10.2011 

 
Dato’ Kamarul Baharin Abbas [Telok Kemang]:  Penjelasan. 

Datuk Seri Shaziman bin Abu Mansor:  Ya. 

Dato’ Kamarul Baharin Abbas [Telok Kemang]: Tuan Yang di-Pertua, 
terima kasih Yang Berhormat Menteri. Saya juga bertanyakan mengenai dengan projek 
yang terbengkalai. Kita telah masuk ke penggal keempat. Semenjak penggal pertama 
saya telah ingin penjelasan mengenai dengan projek Lebuhraya Seremban-Pasir 
Panjang-Linggi yang tergendala, terbengkalai, tidak ada kerja-kerja dilakukan semenjak 
tahun 2008. Jadi saya ingin penjelasan. Terima kasih. 

Datuk Seri Shaziman bin Abu Mansor: Terima kasih Ahli Yang Berhormat 
Telok Kemang. Ingin saya jelaskan di sini bahawa pada masa ini projek terbengkalai 
yang dibahagikan kepada dua pakej itu, satu, kini berada dalam tender untuk mencari 
kontraktor penyiap yang akan menunggu keputusan daripada Lembaga Tender ‘Projek-
projek Sakit’ dan di masa yang sama, kementerian juga terpaksa memaklumkan 
kepada Kementerian Kewangan kerana siling yang kami terima tidak mencukupi 
sebanyak lebih kurang RM9 hingga RM10 juta dan saya percaya kita akan dapat 
selesaikan masalah ini dalam masa terdekat. Bagi pakej yang kedua, telah 
dicadangkan diberikan kepada kontraktor yang sama untuk melaksanakan dengan 
balance peruntukan yang ada. Pada masa kini, kami menunggu keputusan dari 
Kementerian Kewangan untuk membenarkan kami mengeluarkan LA bagi projek-projek 
ini.   

Ahli Yang Berhormat Shah Alam membangkitkan isu status terkini dan 
pertambahan kos projek menyiapkan Hospital Shah Alam. Untuk makluman Ahli Yang 
Berhormat, Kementerian Kewangan Malaysia pada 7 September 2011 telah bersetuju 
meluluskan kontraktor penyiap bagi projek menyiapkan kerja-kerja terbengkalai 
Hospital Shah Alam, Selangor secara tender terhad. Surat Setuju Terima (Letter of 
Award) telah dikeluarkan kepada kontraktor penyiap pada 10 Oktober 2011. Tarikh 
mula tapak ialah pada 19 Oktober 2011 dengan tempoh siap projek selama 24 bulan. 
Isu pertambahan kos yang dimaksudkan oleh Ahli Yang Berhormat disebabkan oleh 
perkara-perkara berikut: 

(i) kos bagi item-item seperti wang jaminan, insurans dan kos 
pengurusan pejabat serta tapak; 

(ii) kerja-kerja baik pulih; 

(iii) kenaikan harga barang-barang semasa mekanikal, elektrik 
dan ICT; 

■1850 

(iv) kenaikan harga semasa peralatan medical dan bukan medical; 

(v) tambahan skop baru yang diperlukan oleh Kementerian 
Kesihatan Malaysia dan juga pihak berkuasa tempatan; dan 

(vi) perubahan harga, variation of price. 

Pertambahan kos tender semula bagi menyiapkan projek ini adalah 
munasabah dengan mengambil kira semua faktor seperti di atas. Sebagai contohnya, 
kenaikan kos bahan binaan adalah berdasarkan kepada peningkatan Indeks Kos 
Bahan Binaan yang dikeluarkan oleh Jabatan Perangkaan Malaysia iaitu sebanyak 30.3 
peratus sejak projek di tender pada Januari 2007 berbanding tender semula pada bulan 
Februari 2011. Tuan Yang di-Pertua, Yang Berhormat Serdang membangkitkan isu 
pertambahan pampasan tol pada tahun 2012 berbanding dengan tahun 2011. Tuan 
Yang di-Pertua, untuk makluman Ahli Yang Berhormat, pada 28 Januari 2011, kerajaan 
telah mengumumkan bahawa tidak ada kenaikan tol untuk tempoh lima tahun bagi 
lebuh raya-lebuh raya di bawah PLUS dan MTD Group.  

Pengumuman ini bertujuan untuk meringankan beban rakyat akibat dihimpit 
kos sara hidup yang semakin meningkat. Pampasan tol yang dibayar oleh kerajaan 
pada tahun 2010 ialah bagi lebuh raya-lebuh raya lain yang telah ditangguhkan 
kenaikan kadar tolnya seperti Lebuh Raya Bertingkat Ampang-Kuala Lumpur (AKLEH), 
Lebuh Raya Skim Penyuraian Trafik Kuala Lumpur Barat (SPRINT), Kerinchi dan 
Damansara Link, Lebuh Raya Sungai Besi (Besraya) dan Lebuh Raya Pantai Baru 
(NPE).  



Dato' Kamarul Baharin Abbas [Telok Kemang]: Penjelasan. Datuk Seri Shaziman bin Abu Mansor: Ya. Dato' Kamarul Baharin Abbas [Telok Kemang]: Tuan Yang di-Pertua, terima kasih Yang Berhormat Menteri. Saya juga bertanyakan mengenai dengan projek yang terbengkalai. Kita telah masuk ke penggal keempat. Semenjak penggal pertama saya telah ingin penjelasan mengenai dengan projek Lebuhraya Seremban-Pasir Panjang-Linggi yang tergendala, terbengkalai, tidak ada kerja-kerja dilakukan semenjak tahun 2008. Jadi saya ingin penjelasan. Terima kasih. Datuk Seri Shaziman bin Abu Mansor: Terima kasih Ahli Yang Berhormat Telok Kemang. Ingin saya jelaskan di sini bahawa pada masa ini projek terbengkalai yang dibahagikan kepada dua pakej itu, satu, kini berada dalam tender untuk mencari kontraktor penyiap yang akan menunggu keputusan daripada Lembaga Tender 'Projek- projek Sakit' dan di masa yang sama, kementerian juga terpaksa memaklumkan kepada Kementerian Kewangan kerana siling yang kami terima tidak mencukupi sebanyak lebih kurang RM9 hingga RM10 juta dan saya percaya kita akan dapat selesaikan masalah ini dalam masa terdekat. Bagi pakej yang kedua, telah dicadangkan diberikan kepada kontraktor yang sama untuk melaksanakan dengan balance peruntukan yang ada. Pada masa kini, kami menunggu keputusan dari Kementerian Kewangan untuk membenarkan kami mengeluarkan LA bagi projek-projek ini. Ahli Yang Berhormat Shah Alam membangkitkan isu status terkini dan pertambahan kos projek menyiapkan Hospital Shah Alam. Untuk makluman Ahli Yang Berhormat, Kementerian Kewangan Malaysia pada 7 September 2011 telah bersetuju meluluskan kontraktor penyiap bagi projek menyiapkan kerja-kerja terbengkalai Hospital Shah Alam, Selangor secara tender terhad. Surat Setuju Terima (Letter of Award) telah dikeluarkan kepada kontraktor penyiap pada 10 Oktober 2011. Tarikh mula tapak ialah pada 19 Oktober 2011 dengan tempoh siap projek selama 24 bulan. Isu pertambahan kos yang dimaksudkan oleh Ahli Yang Berhormat disebabkan oleh perkara-perkara berikut: (i) kos bagi item-item seperti wang jaminan, insurans dan kos pengurusan pejabat serta tapak; (ii) kerja-kerja baik pulih; (iii) kenaikan harga barang-barang semasa mekanikal, elektrik dan ICT; #1850. (iv) kenaikan harga semasa peralatan medical dan bukan medical; (v) tambahan skop baru yang diperlukan oleh Kementerian Kesihatan Malaysia dan juga pihak berkuasa tempatan; dan. (vi) perubahan harga, variation of price. Pertambahan kos tender semula bagi menyiapkan projek ini adalah munasabah dengan mengambil kira semua faktor seperti di atas. Sebagai contohnya, kenaikan kos bahan binaan adalah berdasarkan kepada peningkatan Indeks Kos Bahan Binaan yang dikeluarkan oleh Jabatan Perangkaan Malaysia iaitu sebanyak 30.3 peratus sejak projek di tender pada Januari 2007 berbanding tender semula pada bulan Februari 2011. Tuan Yang di-Pertua, Yang Berhormat Serdang membangkitkan isu pertambahan pampasan tol pada tahun 2012 berbanding dengan tahun 2011. Tuan Yang di-Pertua, untuk makluman Ahli Yang Berhormat, pada 28 Januari 2011, kerajaan telah mengumumkan bahawa tidak ada kenaikan tol untuk tempoh lima tahun bagi lebuh raya-lebuh raya di bawah PLUS dan MTD Group. Pengumuman ini bertujuan untuk meringankan beban rakyat akibat dihimpit kos sara hidup yang semakin meningkat. Pampasan tol yang dibayar oleh kerajaan pada tahun 2010 ialah bagi lebuh raya-lebuh raya lain yang telah ditangguhkan kenaikan kadar tolnya seperti Lebuh Raya Bertingkat Ampang-Kuala Lumpur (AKLEH), Lebuh Raya Skim Penyuraian Trafik Kuala Lumpur Barat (SPRINT), Kerinchi dan Damansara Link, Lebuh Raya Sungai Besi (Besraya) dan Lebuh Raya Pantai Baru (NPE).